Transformers (film)

Transformers je americký sci-fi akčný film z roku 2007, ktorý je adaptáciou rovnomenných hračiek Transformers od výrobcu Hasbro a rovnomenných komiksov a kreslených seriálov. Scenár filmu napísali Roberto Orci a Alex Kurtzman, film režíroval Michael Bay. V hlavných rolách hrá Shia LaBeouf ako Sam Witwicky a Megan Foxová ako Mikaela Banes. Vo filme je zobrazený boj medzi hrdinskými Autobotmi a diabolskými Decepticonmi, čo sú autonómne robotické organizmy z planéty Cybertron. Obe skupiny sa snažia získať kocku (), ktorá je schopná dať život strojom. Zatiaľ čo Decepticoni s jej pomocou plánujú vybudovať armádu z pozemských strojov, vyhladiť všetkých ľudí a získať tak neobmedzenú moc, Autoboti sa im v tom snažia zabrániť.

Výroba filmu 
Výkonným producentom filmu bol Steven Spielberg. Ozbrojené sily Spojených štátov amerických a General Motors poskytli lietadlá a automobily, čo prispelo k realistickému vyobrazeniu súbojov. Výrobca hračiek Hasbro usporiadal masívnu kampaň na podporu filmu a predaj súvisiacich hračiek. Výsledkom bol v čase premietania celkovo 30. najúspešnejší film histórie, v roku 2007 bol na 5. mieste medzi najúspešnejšími. Celosvetovo film zarobil 708 miliónov dolárov, vyhral 4 ceny od Visual Effects Society a získal 3 nominácie na Oscara. Po pôvodnom filme boli vyrobené štyri pokračovania: Transformers: Pomsta porazených bolo uvedené do kín v roku 2009, tretie pokračovanie filmu Transformers 3: Dark Side of the Moon v roku 2011.

Obsadenie

Ľudia 
 Sam Witwicky – Shia Saide LaBoeuf
 Mikaela Banes – Megan Foxová
 Robert Epps – Tyrese Gibson
 William Lennox – Josh Duhamel
 Reggie Simmons – John Turturro
 Maggie Madsen – Rachael Taylorová
 Glen Whitmann – Anthony Anderson
 John Keller – Jon Voight
 Tom Banachek – Michael O´Neill
 Ron a Judy Witwicky  – Kevin Dunn a Julie Whiteová

Autoboti 
 Optimus Prime – veliteľ Autobotov, transformuje sa do ťahača kamiónu Peterbilt 379
 BumbleBee – ochranca Sama Witwickyho, transformuje sa do športového auta Chevrolet Camaro z roku 1976 (2. generácia), neskôr aktualizuje svoj vzhľad na model z roku 2009 (5. generácia)
 Jazz – poručík Optima Prima, miluje mestskú subkultúru, transformuje sa do športového auta Pontiac Solstice 935
 Ironhide – majster streľby, charakterom popudlivý špecialista na zbrane, transformuje sa do GMC TopKick (väčší pick-up)
 Ratchet – lekár a opravár, transformuje sa do záchranárskeho vozidla Hummer H2

Decepticoni 
 Megatron – vodca Deceptikonov, transformuje sa na neznámu mimozemskú stíhačku
 Starscream – niečo ako decepticonský majster streľby, transformuje sa do stíhačky F-22 Raptor
 Frenzy – haecker na Air Force One, transformuje sa do rádia GPX BCDW9815CNP, do Mikaelinho telefónu 
 Barricade – policajt, transformuje sa do Saleen S281 Police Car  
 Korčuliar Bonecrusher – transformuje sa do vojenského vozidla Buffalo H
 Brawl – vojak, transformuje sa do tanku M1 Abrams 
 Blackout – ako prvý napadol vojenskú základňu, transformuje sa do vrtuľníka MH-53 Pave Low
 Škorpión Scorponok –  transformuje sa do gigantického mechanického škorpióna 
 Incinerator – vo filme sa neobjavil, transformuje sa do lietadla V-22 Osprey

Referencie

Iné projekty

Externé odkazy 
 
 

Akčné filmy USA
Filmy z 2007
Sci-fi akčné filmy
Filmy štúdia DreamWorks
Filmy štúdia Paramount Pictures
Filmy režírované Michaelom Bayom